Държавен вестник, бр. 27, 2010 г., стр. 33

БРОЙ  27	
Д Ъ Р Ж А В Е Н  В Е С Т Н И К 	
СТР.  33  
2. съставя и координира с другите структурни 
звена на министерството програмата на офици­
ални срещи и посещения у нас и в чужбина на 
министъра, постоянния секретар на отбраната 
и началника на отбраната;
3. осигурява подготовката и провеждането 
на военни празници и церемонии с участието 
на министъра; 
4. осигурява участието на министъра, за­
местник-министрите,  постоянния секретар на 
отбраната и началника на отбраната в тържест­
вени празници и церемонии от общонационално 
и местно значение;
5. предлага нивото на представяне в прото­
колните прояви на държавно равнище, в което 
министерството участва;
6. осигурява превода на официалната корес­
понденция и документи, необходими за дей­
ността на ниво министър, заместник-министри, 
постоянен секретар на отбраната и началник 
на отбраната;
7. организира издаването на дипломатиче­
ски паспорти, служебни паспорти и визи при 
задгранични командировки на служители от 
министерството и Българската армия пред 
овластените за това служби и дипломатически 
представителства и заявява потребностите за 
закупуване на самолетни билети.
Раздел VII
Обща администрация
Чл. 21. (1) Общата администрация подпомага 
осъществяването на правомощията на министъ­
ра, заместник-министрите, постоянния секретар 
на отбраната и на началника на отбраната, 
създава условия за осъществяване дейността на 
специализираната администрация и на Щаба на 
отбраната и извършва техническите дейности 
по административното обслужване.
(2) Общата администрация е организирана 
в 4 дирекции:
1. дирекция „Административно и информа­
ционно обслужване“;
2. дирекция „Връзки с обществеността“;
3. дирекция „Правно-нормативна дейност“;
4. дирекция „Финанси“.
Чл. 22. Дирекция „Административно и ин­
формационно обслужване“:
1. организира подготовката на ежедневния 
доклад на министъра и на постоянния секретар 
на отбраната;
2. осъществява административно-техни­
ческото и документално-информационното 
обслужване на министерството;  
3. организира и осъществява деловодната и 
архивната дейност на  министерството;
4. организира изготвянето на становища 
на министерството по проекти на нормативни 
актове и осигурява технически изпращането на 
материалите за заседания на Министерския съвет;
5. организира информационното и библио­
течното обслужване на министерството; 
6. организира и участва в прилагането на 
Закона за електронно управление и в предос­
тавянето на публични и интернет услуги в 
министерството, в структурите на пряко под­
чинение на министъра и в Българската армия;
7. организира и участва в прилагането на 
информационните технологии, технологичното 
съвместяване и интеграция на интегрираната 
информационна система на министерството и 
структурите на пряко подчинение на министъра 
с информационните системи на другите звена 
от държавната администрация и Европейския 
съюз за осигуряване и обслужване на публични 
и интернет услуги;
8. отговаря за проектирането, разработването 
и техническата поддръжка на страницата на 
министерството в интернет;
9. планира, организира и осигурява в мате­
риално-техническо и технологично отношение 
автоматизираната обработка на информацията 
в министерството.
Чл. 23. Дирекция „Връзки с обществеността“:
1. подпомага министъра при формиране на 
информационната политика и провежда кому­
никационните кампании на министерството и 
Българската армия, като осигурява публичност 
на решенията и действията на ръководството им;
2. ръководи и осъществява контактите с 
медиите, връзките с обществеността и вът­
решната информация на министерството и 
Българската армия;
3. планира и провежда медийните изяви на 
министъра, заместник-министрите, постоянния 
секретар на отбраната и началника на отбра­
ната и поддържа контакти с международните, 
националните и регионалните печатни и елек­
тронни медии на базата на анализ и оценка на 
медийната среда;
4. осъществява методическото ръководство 
на структурите по връзки с обществеността в 
Българската армия, в структурите на пряко 
подчинение на министъра и на военните медии; 
5. поддържа актуализирането и публикува­
нето на информация на страницата на минис­
терството в интернет;
6. ръководи дейността по съхраняването и 
възстановяването на воинските традиции, цен­
ности, ритуали и символи на Българската армия. 
Чл. 24. Дирекция „Правно-нормативна 
дейност“:
1. подпомага изготвянето на проекти на 
нормативни актове на министъра, съгласува и/
или изготвя становища за законосъобразност на 
проектите на актове на министъра, заместник-
министрите, постоянния секретар на отбраната 
и началника на отбраната;
2. изготвя или дава становища по законосъ­
образност на проекти на актове на Народното 
събрание и на Министерския съвет;
3. осигурява в правно отношение дейността 
по управление на човешките ресурси и съгласува 
проекти на актове за приемане, изпълнение и